Jaama puiestee

Jaama puiestee on tänav Rakvere linna põhjaosas. Kaugus linna keskväljakust on linnulennult 0,9–1,3 km.

Jaama puiestee on 1810 meetrit pikk ning on pikkuselt teine tänav linnas, pikem on vaid Vabaduse tänav.Kohalike teede nimekiri Vaadatud 29.10.2021 Ida-läänesuunaline tänav on kõige kitsam idaosas (12 meetrit) ja kõige laiem lääneosas (25 meetrit). Jaama puiestee algab Roodevälja linnaosast, läände suundudes läbib Kukeküla ja Lilleküla linnaosa ning lõpeb Mõisavälja linnaosas.Rakvere linnaosad Tänav kulgeb paralleelselt Tallinna–Narva raudteega, kaugus põhja pool asuvast raudteemaast ligikaudu 40 meetrit. 20. sajandi esimeses pooles oli Jaama puiestee põhiliselt hoonestamata, ehitised asusid vaid tänava lõunaküljel Rakvere raudteejaama lähedal. Praeguse tänava kohal paiknes kohalik tee. Rakvere interaktiivne kaart
pisi|Vaade Jaama puiesteelt Õli tänava endise Rakvere viljasalve hoonetele
Tänav saab alguse Õli tänava lõpust, lääne poole suundudes ristub lõuna poolt Kauba, Küti, Malmi, Härma, Võidu, Lille, Tööstuse, Näituse, Kalda ja Maidla tänavaga ning lõpeb Ilu puiestee kohal.

Jaama puiestee idaosas asuvad põhiliselt kahekorruselised äri-, teenindus- ja tootmishooned, keskosas vaheldumisi elamud ja ärihooned, lääneosas korrus- ja pereelamud. Lõuna küljel, Kalda tn 3, paikneb Rakvere Piiritusetehase hoonestu, mille kaugem eelkäija oli Rakvere mõisa viinavabrik.Odette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.lk 154 Sellel kinnistul liituvad Rakveret läbivad lahtine Tobia peakraav ja kollektoris Soolikaoja, mille veed voolavad seejärel tänava ja raudtee alt läbi põhja suunas.  

Tänav on välisvalgustuse, asfaltkattega sõidutee ning osaliselt kõnniteega ühel tänava küljel. Tänava keskosa rekonstrueeriti 2021. aastal.

 Viited 

 Välislingid 

Kategooria:Rakvere tänavad